ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 11/2001 και αριθ. 12/2001

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. Συνολική εξέλιξη των μηνιαίων δαπανών

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου 2000 έως τις 15 Oκτωβρίου 2001, δηλαδή η παρούσα έκθεση παρέχει προσωρινά αριθμητικά στοιχεία για τις συνολικές δαπάνες που πραγματοποιήθηκαν κατά το οικονομικό έτος 2001.

1.1. Υποκατηγορία 1α: Δαπάνες ΚΓΠ πλην της αγροτικής ανάπτυξης

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(1) Οι δείκτες για τα επιμέρους σύνολα παρέχονται προς ενημέρωση.

3. ΣΧΟΛΙΑ

3.1. Εκτέλεση πιστώσεων για το οικονομικό έτος 2001

H (προσωρινή) εκτέλεση των πιστώσεων του τομέα 1 του προϋπολογισμού για το έτος 2001 ανήλθε σε 42 035,40 εκατ. ευρώ, δηλαδή στο 95,5% των πιστώσεων αναλήψεων υποχρεώσεων. Το ποσό αυτό περιλαμβάνει τις δαπάνες των κρατών μελών από τις 16 Oκτωβρίου 2000 έως τις 15 Oκτωβρίου 2001 και τις άμεσες πληρωμές που πραγματοποίησε (ή πρόκειται να πραγματοποιήσει μέχρι τις 31.12.2001) η Επιτροπή. Αυτές οι (προσωρινές) δαπάνες ήσαν:

- κατά 1 856,2 εκατ. ευρώ κατώτερες από τις πιστώσεις, για την υποκατηγορία 1α (δαπάνες ΚΓΠ πλην της αγροτικής ανάπτυξης), και

- κατά 132,1 εκατ. ευρώ κατώτερες από τις πιστώσεις, για την υποκατηγορία 1β (αγροτική ανάπτυξη).

3.2. Μεταφορές πιστώσεων

3.2.1. Μεταφορά αριθ. 25/2001

Τον Σεπτέμβριο 2001, η Επιτροπή υπέβαλε στην αρμόδια επί του προϋπολογισμού αρχή πρόταση για μεταφορά πιστώσεων αναλήψεων υποχρεώσεων ύψους 400 εκατ. ευρώ προς το κεφάλαιο B1-33 ώστε να καλύψει την προκαταβολή έναντι της κοινοτικής χρηματική συνδρομής για την εξάλειψη του αφθώδους πυρετού στο Ηνωμένο Βασίλειο, τις Κάτω Χώρες, τη Γαλλία και την Ιρλανδία με βάση τις διατάξεις της απόφασης 90/424/ΕΟΚ της Επιτροπής της 26ης Ιουνίου 1990. Οι μεταφερόμενες πιστώσεις ελήφθησαν από τα εξής κεφάλαια: B1-10 Αροτραίες καλλιέργειες (50 εκατ. ευρώ), B1-20 Γάλα και γαλακτοκομικά προϊόντα (250 εκατ. ευρώ), B1-22 Κρέας αιγοπροβάτων (100 εκατ. ευρώ). Η αρμόδια επί του προϋπολογισμού αρχή ενέκρινε την ανωτέρω μεταφορά τον Οκτώβριο 2001.

3.2.2. Μεταφορά αριθ. 37/2001

Τον Οκτώβριο 2001, η Επιτροπή υπέβαλε στην αρμόδια επί του προϋπολογισμού αρχή πρόταση για μεταφορά πιστώσεων αναλήψεων υποχρεώσεων ύψους 60 εκατ. ευρώ προς το:

- κεφάλαιο B1-30 (30 εκατ. ευρώ) ώστε να καλύψει πληρωμές για επιστροφές κατά την εξαγωγή μεταποιημένων γεωργικών προϊόντων για εξαγωγικές πράξεις του έτους 2000, οι οποίες δεν είχαν καταβληθεί από τις αρμόδιες υπηρεσίες των κρατών μελών στη διάρκεια της χρήσης, αλλά τα ποσά πληρώθηκαν στη διάρκεια του έτους 2001.

- και προς το κεφάλαιο B1-39 (30 εκατ. ευρώ) ώστε να καλύψει το κόστος γεωργονομισματικών μέτρων που προέκυψαν από τις σοβαρές ανατιμήσεις των νομισμάτων του Ηνωμένου Βασιλείου και της Σουηδίας κατά το 2000.

Οι μεταφερόμενες πιστώσεις ελήφθησαν από το κεφάλαιο B1-21 Βόειο κρέας (60 εκατ. ευρώ). Η αρμόδια επί του προϋπολογισμού αρχή ενέκρινε την ανωτέρω μεταφορά το Νοέμβριο 2001.

3.2.3. Μεταφορά αριθ. 43/2001

Τον Οκτώβριο 2001, η Επιτροπή υπέβαλε στην αρμόδια επί του προϋπολογισμού αρχή πρόταση για μεταφορά πιστώσεων αναλήψεων υποχρεώσεων ύψους 0,585 εκατ. ευρώ προς το κεφάλαιο B1-41 ώστε να καλύψει τις δημοσιονομικές διορθώσεις που προέκυψαν από την εκκαθάριση των λογαριασμών του 2000 με βάση την απόφαση 2001/474/ΕΚ της Επιτροπής. Οι μεταφερόμενες πιστώσεις των 0,585 εκατ. ευρώ ελήφθησαν από το κεφάλαιο B1-40. Η αρμόδια επί του προϋπολογισμού αρχή ενέκρινε την ανωτέρω μεταφορά το Νοέμβριο 2001.

3.2.4. Μεταφορά στα τέλη του έτους

Τον Δεκέμβριο 2001, η Επιτροπή υπέβαλε στην αρμόδια επί του προϋπολογισμού αρχή πρόταση για μεταφορά 254 εκατ. ευρώ από το κεφάλαιο B1-21 Βόειο κρέας, ώστε να καλύψει το έλλειμμα που εμφάνισαν τα ακόλουθα κεφάλαια στα τέλη του τρέχοντος οικονομικού έτους:

- B1-12: Ελαιόλαδο (+ 52 εκατ. ευρώ),

- B1-16: Οίνος (+ 47 εκατ. ευρώ),

- B1-37: Εκκαθάριση λογαριασμών (131 εκατ. ευρώ),

- B1-39: Λοιπά μέτρα (+ 24 εκατ. ευρώ).

Κατά τη στιγμή συγγραφής της παρούσας έκθεσης, η αρμόδια επί του προϋπολογισμού αρχή δεν είχε ακόμη εγκρίνει την ανωτέρω μεταφορά.

3.3. Νομισματικοί παράγοντες

3.3.1. Ισοτιμία δολαρίου/ευρώ

Το επίπεδο των δαπανών που αναφέρεται ανωτέρω λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την ισοτιμία του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), ο διορθωτικός και συμπληρωματικός προϋπολογισμός (ΔΣΠ) αριθ. 1/2001 καταρτίστηκε με βάση ισοτιμία 1 ευρώ = 0,87 $. Η μη σταθμισμένη μέση συναλλαγματική ισοτιμία στο διάστημα από τον Αύγουστο 2000 έως τα τέλη Ιουλίου 2001 ανέρχεται σε 1 ευρώ = 0,8861 $.

Στις 31.10.2001, η Επιτροπή υπέβαλε στην αρμόδια επί του προϋπολογισμού αρχή έκθεση σχετικά με τις επιπτώσεις, στις δαπάνες του ΕΓΤΠΕ-Τμήμα Εγγυήσεων κατά το 2001, των διακυμάνσεων της ισοτιμίας δολαρίου/ευρώ [COM(2001) 622 τελικό]. Οι πρόσθετες δαπάνες για το ΕΓΤΠΕ-Τμήμα Εγγυήσεων συνεπεία της απομείωση της αξίας του δολαρίου σε σχέση με την ισοτιμία του ευρώ στον προϋπολογισμό εκτιμήθηκαν σε 115 εκατ. ευρώ για τη χρήση 2001. Οι πρόσθετες δαπάνες αφορούσαν τα ακόλουθα κεφάλαια του προϋπολογισμού:

B1-10: Αροτραίες καλλιέργειες (σιτηρά) 89 εκατ. ευρώ

B1-11: Ζάχαρη 9 εκατ. ευρώ

B1-13: Βαμβάκι 7 εκατ. ευρώ

B1-18: Λοιποί φυτικοί τομείς (ρύζι) 1 εκατ. ευρώ

B1-30: Προϊόντα εκτός παραρτήματος I (σιτηρά, ζάχαρη, ρύζι) 9 εκατ. ευρώ

B1-32: Νήσοι και άκρως απόκεντρες περιφέρειες 1 εκατ. ευρώ

3.3.2. Η επίπτωση των διπλών τιμών

Ως επακόλουθο της υποτιμήσεως της σουηδικής κορώνας κατά ποσοστό περίπου 5%, καθώς και της ελαφράς υποτιμήσεως της βρετανικής λίρας το 2001, η επίπτωση των διπλών τιμών στο ΕΓΤΠΕ-τμήμα Εγγυήσεων εκτιμήθηκε σε - 45 εκατ. ευρώ.

3.4. Παράγοντες της αγοράς

3.4.1. Υποκατηγορία 1α

Κατωτέρω παρέχεται μια σύντομη προκαταρκτική εξήγηση για τις σημαντικότερες αποκλίσεις εκτέλεσης του προϋπολογισμού σε σύγκριση με τις αντίστοιχες πιστώσεις για ορισμένα κεφάλαια του προϋπολογισμού.

Κεφάλαιο B1-10: Αροτραίες καλλιέργειες // Υστέρηση δαπανών: - 382 εκατ. ευρώ

// (δαπάνες: 17 466 εκατ. ευρώ)

(πιστώσεις: 17 848 εκατ. ευρώ)

Η υστέρηση δαπανών οφειλόταν ειδικότερα στη βελτίωση της κατάστασης που επικρατεί στην αγορά, η οποία οδήγησε σε χαμηλότερες αγορές σιτηρών στη δημόσια αποθεματοποίηση, καθώς και στο γεγονός ότι οι πράγματι καταβληθείσες από τα κράτη μέλη πληρωμές για στρεμματικές ενισχύσεις ήσαν κατώτερες απ´ό,τι αρχικώς προβλεπόταν με βάση τις δηλώσεις εκτάσεών τους.

Κεφάλαιο B1-11: Ζάχαρη // Υστέρηση δαπανών:- 207 εκατ. ευρώ

// (δαπάνες: 1 497 εκατ. ευρώ)

(πιστώσεις: 1 704 εκατ. ευρώ)

Η υποεκτέλεση δαπανών προήλθε κυρίως από επιστροφές κατά την εξαγωγή, όπου η πράγματι εξαχθείσα ποσότητα στο διάστημα 2000/01 ανήλθε μόλις σε 2,45 εκατ. τόνους σε σύγκριση με την παραδοχή των 2,73 εκατ. τόνων που έγινε στον προϋπολογισμό.

Κεφάλαιο B1-12: Ελαιόλαδο // Υπέρβαση δαπανών : + 51 εκατ. ευρώ

// (δαπάνες: 2 524 εκατ. ευρώ) (πιστώσεις : 2 473 εκατ. ευρώ)

Η υπέρβαση δαπανών μπορεί να αποδοθεί στην άδεια που παραχωρήθηκε στην Ισπανία και στην Ελλάδα να πληρώσουν στη διάρκεια της χρήσης 2001 το υπόλοιπο του ισοζυγίου ενίσχυσης στην παραγωγή ελαιολάδου για το έτος εμπορίας 1998/99.

Κεφάλαιο B1-15: Οπωροκηπευτικά // Υστέρηση δαπανών: - 96 εκατ. ευρώ

// (δαπάνες: 1 558 εκατ. ευρώ) (πιστώσεις : 1 654 εκατ. ευρώ)

Η υστέρηση δαπανών οφειλόταν σε χαμηλότερες πληρωμές για νωπά οπωροκηπευτικά, ειδικότερα λόγω της μείωσης των ποσοτήτων που αποσύρθηκαν από την αγορά.

Κεφάλαιο B1-16: Προϊόντα αμπελουργ. τομέα // Υπέρβαση δαπανών : + 39 εκατ. ευρώ

// (δαπάνες: 1 192 εκατ. ευρώ)

(πιστώσεις: 1 153 εκατ. ευρώ)

Η υπέρβαση δαπανών μπορεί να αποδοθεί κατά κύριο λόγο στις αυξημένες ποσότητες οίνου για τις οποίες επετράπη απόσταξη λόγω κρίσεως, καθώς και στην επακόλουθη αύξηση των ποσοτήτων αλκοόλης που προσκοσμίσθηκαν στην παρέμβαση.

Κεφάλαιο B1-20: Γάλα και γαλακτοκομικά προϊόντα // Υστέρηση δαπανών: - 457 εκατ. ευρώ

// (δαπάνες: 1 888 εκατ. ευρώ) (πιστώσεις : 2 345 εκατ. ευρώ)

Η υστέρηση δαπανών αντανακλούσε τη βελτίωση που σημειώθηκε στις εξωτερικές και την εσωτερικές αγορές για το γάλα και τα γαλακτοκομικά προϊόντα, σε σύγκριση με τις παραδοχές που έγιναν για την κατάρτιση του προϋπολογισμού, η οποία βελτίωση επέτρεψε σοβαρή περιστολή στο ύψος των επιτροφών κατά την εξαγωγή για όλα τα βασικά γαλακτοκομικά προϊόντα, καθώς και στα ποσά της εσωτερικής ενίσχυσης για το αποκορυφωμένο γάλα σε σκόνη που χρησιμοποιείται στην σίτιση ζώων, για αποκορυφωμένο γάλα για καζεΐνη και για βούτυρο που χρησιμοποιείται στη ζαχαροπλαστική και στη βιομηχανία παγωτού. Επιπλέον, η αγορά βουτύρου στην παρέμβαση επίσης αφορούσε μόλις 6 000 τόνους αντί για τους 53 000 τόνους που προβλέπονταν στον προϋπολογισμό.

Κεφάλαιο B1-21: Βόειο κρέας // Υστέρηση δαπανών: - 938 εκατ. ευρώ

// (δαπάνες: 6 040 εκατ. ευρώ)

(πιστώσεις: 6 978 εκατ. ευρώ)

Η υστέρηση αυτή δαπανών οφειλόταν κατά κύριο λόγο στο μηχανισμό αγοράς προς καταστροφή, ο οποίος τελικώς αφορούσε περίπου τη μισή από την ποσότητα των 530 000 τόνων που είχε αναγραφεί στον προϋπολογισμό, καθώς και στο μειωμένο αριθμό ζώων για τα οποία χορηγήθηκε πριμοδότηση σφαγής. Επιπλέον, σημειώθηκε σοβαρή υστέρηση απορρόφησης πιστώσεων για επιστροφές κατά την εξαγωγή που οφειλόταν στην πτώση του όγκου των εξαγωγών βοείου κρέατος συνεπεία της κρίσεως της ΣΕΒ, όπως και, στο Ηνωμένο Βασίλειο, του μηχανισμού ελέγχου και σφαγής των ζώων ηλικίας άνω των 30 μηνών, λόγω της διακοπής εφαρμογής του μέτρου επειδή εκδηλώθηκε ο αφθώδης πυρετός.

Κεφάλαιο B1-22: Κρέας αιγοπροβάτων // Υστέρηση δαπανών: - 173 εκατ. ευρώ

// (δαπάνες: 1 447 εκατ. ευρώ)

(πιστώσεις: 1 620 εκατ. ευρώ)

Η υστέρηση δαπανών οφειλόταν σχεδόν 100% στην θετική εξέλιξη των αγοραίων τιμών και στο επακόλουθο χαμηλότερο επίπεδο πριμοδοτήσεων για προβατίνες και αίγες.

Κεφάλαιο B1-30: Προϊόντα εκτός παραρτήματος I // Υπέρβαση δαπανών : + 21 εκατ. ευρώ

// (δαπάνες: 436 εκατ. ευρώ)

(πιστώσεις: 415 εκατ. ευρώ)

Η υπέρβαση δαπανών οφειλόταν κατά κύριο λόγο σε πληρωμές για εξαγωγές μεταποιημένων γεωργικών προϊόντων κατά το έτος 2000, οι οποίες δεν καταβλήθηκαν από τις αρμόδιες υπηρεσίες των κρατών μελών στη διάρκεια της χρήσης, αλλά πληρώθηκαν στη διάρκεια του έτους 2001. Επειδή οι πρόσθετες πληρωμές δεν σχετίζονται με πιστοποιητικά εξαγωγής που εκδόθηκαν το 2001, δεν σημειώνεται υπέρβαση της οροφής του ΠΟΕ των 415 εκατ. ευρώ για το υπόψη έτος.

Κεφάλαιο B1-33: Κτηνιατρικά μέτρα // Υπέρβαση δαπανών : + 400 εκατ. ευρώ

// (αναμενόμενες δαπάνες: 565 εκατ. ευρώ)

(πιστώσεις: 165 εκατ. ευρώ)

Η εξήγηση της ανωτέρω υπέρβασης δαπανών δίδεται στο ανωτέρω σημείο 3.2.1 που αφορά τις λεπτομέρειες ως προς τη μεταφορά πιστώσεων αριθ. 25/2001. Αναμένεται ότι έως τις 31.12.2001 θα πραγματοποιηθούν οι πληρωμές για τα υπόψη μέτρα.

Κεφάλαιο B1-39: Λοιπά μέτρα // Υπέρβαση δαπανών : + 53 εκατ. ευρώ

// (δαπάνες: 470 εκατ. ευρώ)

(πιστώσεις: 417 εκατ. ευρώ)

Η ανωτέρω υπέρβαση δαπανών οφειλόταν στο κόστος γεωργονομισματικών μέτρων που προέκυψαν από τις σοβαρές ανατιμήσεις των νομισμάτων του Ηνωμένου Βασιλείου και της Σουηδίας κατά το 2000.

3.4.2. Υποκατηγορία 1β

Κεφάλαιο B1-40: Αγροτική ανάπτυξη // Υστέρηση δαπανών: - 132 εκατ. ευρώ

// (δαπάνες: 4 363 εκατ. ευρώ)

(δείκτης: 4 495 εκατ. ευρώ)

Ο ρυθμός υλοποίησης των προγραμμάτων αγροτικής ανάπτυξης επιβεβαίωσε τις παλαιότερες παρατηρήσεις της Επιτροπής σχετικά με τη συσσώρευση, προς τα τέλη του έτους χρήσης, των πληρωμών που πραγματοποιούν τα κράτη μέλη.

4. ΣΥΜΠΕΡΑΣΜΑΤΑ

4.1. Εκτέλεση πιστώσεων κατά το οικονομικό έτος 2001 για την υποκατηγορία 1

Η εκτέλεση των πιστώσεων κατά το οικονομικό έτος 2001 (δαπάνες των κρατών μελών από τις 16 Οκτωβρίου 2000 έως τις 15 Οκτωβρίου 2001) εκτιμάται σε 42 035,4 εκατ. ευρώ, με αποτέλεσμα συνολική υστέρηση απορρόφησης πιστώσεων του προϋπολογισμού, εκτιμώμενη σε 1 988,3 εκατ. ευρώ. Τοιουτοτρόπως, επιβεβαιώθηκε η υποεκτέλεση των πιστώσεων του προϋπολογισμού την οποία παρουσιάζει ο δείκτης από τα μέσα της χρήσης και μετά. Η υποεκτέλεση αυτή μπορεί να αποδοθεί κατά κύριο λόγο: στον τομέα του βοείου κρέατος (47%), στον τομέα του γάλακτος και των γαλακτοκομικών προϊόντων (23%), στον τομέα των αροτραίων καλλιεργειών (19%), στον τομέα της ζάχαρης (10%) και στον τομέα του κρέατος αιγοπροβάτων (9%). Αφετέρου, παρατηρήθηκε υπέρβαση δαπανών έναντι των πιστώσεων του προϋπολογισμού για το ελαιόλαδο, τον οίνο, τα προϊόντα εκτός παραρτήματος Ι και τον γεωργονομισματικό τομέα.